Խոշոր առումով ներդրումային ինստիտուտում կոլապս վիճակ է, որը տնտեսության մեջ ամենակարևոր տարրն է, բայց ես ուզում եմ հավատացած լինել, որ ի դեմս Կարեն Կարապետյանի, եթե նրան թույլատրվի ինչ-որ քայլեր անել, տնտեսության մեջ փոփոխություններ լինելու են: Երբ նա քաղաքապետ էր, արագ հեռացավ պաշտոնից, հասկանալի է, որ բացառված էր որևէ նախաձեռնություն ցուցաբերելը, որի համար մարդը չդիմացավ ու գնաց, բայց հիմա, որ նա վերադարձել է, ամենայն հավանականությամբ երաշխիքներ կան: Կարծում եմ, որ եթե ոչ հարյուր տոկոսանոց, ապա գոնե որոշ չափով այս միահեծան կառավարության պարագայում փոփոխություն կլինի: